**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E A**

**NR. 323 din 15 decembrie 2014**

**pentru aprobarea Regulamentului privind acordarea de finanţare nerambursabilă,**

**de la bugetul Judeţului Cluj, pentru programele, proiectele şi acţiunile organizate**

**în domeniul cultural**

Consiliul Judeţean Cluj;

Analizând Proiectul de hotărâre pentru aprobarea Regulamentului privind acordarea de finanţare nerambursabilă asociaţiilor, fundaţiilor, altor organizaţii neguvernamentale fără scop lucrativ, precum şi persoanelor fizice fără scop patrimonial autorizate sau înfiinţate conform legii care organizează programe şi proiecte în domeniul cultural şi pot primi subvenţii sau sprijin financiar de la Consiliului Judeţean Cluj**,** propus de domnul **Vákár** Istv**á**n Valentin - vicepreşedinte al Consiliului Judeţean Cluj**;**

În conformitate cu prevederile:

* art. 91 alin. (1) lit. f) şi alin. (5) lit. a) p. 4. din Legea administraţiei publice locale nr. 215/2001, republicată, cu modificările şi completările ulterioare;
* Legii privind finanţele publice locale nr. 273/2006, cu modificările şi completările ulterioare;
* Legii privind regimul finanţărilor nerambursabile din fonduri publice alocate pentru activităţi nonprofit de interes general nr. 350/2005, cu modificările şi completările ulterioare;
* Ordonanţei Guvernului nr. 51/1998privind îmbunătăţirea sistemului de finanţare a programelor, proiectelor şi acţiunilor culturale, cu modificările şi completările ulterioare;

Fiind îndeplinite prevederile cuprinse în art. 44-45 şi în art. 94-98 din Legea administraţiei publice locale nr. 215/2001, republicată, cu modificările şi completările ulterioare;

În temeiul drepturilor conferite prin art. 115 alin. (1) lit. c) din Legea administraţiei publice locale nr. 215/2001, republicată, cu modificările şi completările ulterioare;

**h o t ă r ă ş t e:**

**Art. 1.** Se aprobă Regulamentul privind acordarea de finanţare nerambursabilă, de la bugetul Judeţului Cluj, pentru programele, proiectele şi acţiunile organizate în domeniul cultural, cuprins în **anexa** care face parte integrantă din prezenta hotărâre.

**Art. 2.** Cu punerea în aplicare a prevederilor prezentei hotărâri se încredinţează preşedintele Consiliului Judeţean Cluj, prin Direcţia Generală Buget-Finanţe, Resurse Umane.

**Art. 3.** Prezenta hotărâre se comunică prin intermediul Secretarului Judeţului, în termenul prevăzut de lege, Direcţiei Generale Buget-Finanţe, Resurse Umane, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi publicare pe pagina de internet „[www.cjcluj.ro](http://www.cjcluj.ro)”.

**p. PREŞEDINTE Contrasemnează:**

**VICEPREŞEDINTE SECRETAR AL JUDEŢULUI**

**Vákár István Valentin Simona Gaci**

**ROMÂNIA**

**JUDEŢUL CLUJ Anexă**

**CONSILIUL JUDEŢEAN la Hotărârea nr. 323/2014**

**REGULAMENT**

**privind acordarea de finanţare nerambursabilă, de la bugetul Judeţului Cluj, pentru programele, proiectele şi acţiunile organizate în domeniul cultural**

***1. Dispoziţii generale***

**Art. 1.** Prezentul regulament are ca scop stabilirea cadrului general şi a procedurii de acordare a unor forme de sprijin financiar, de la bugetul Judeţului Cluj, asociaţiilor, fundaţiilor, altor organizaţii neguvernamentale fără scop lucrativ, persoanelor juridice de drept public, precum şi persoanelor fizice fără scop patrimonial autorizate sau înfiinţate conform legii, care organizează programe, proiecte şi acţiuni în domeniul cultural

***2.*** ***Reglementări legale privind acordarea de finanţare nerambursabilă***

**Art. 2.** Reglementările legale privind acordarea de finanţare nerambursabilă sunt următoarele:

* Legea nr. 350/2005 privind regimul finanţărilor nerambursabile din fondurile publice alocate pentru activităţi nonprofit de interes general cu modificările şi completările ulterioare;
* Ordonanţa Guvernului nr. 51/1998privind îmbunătăţirea sistemului de finanţare a programelor, proiectelor şi acţiunilor culturale, cu modificările şi completările ulterioare;

***3. Termeni şi expresii***

**Art. 3.** În prezentul Regulament, următorii termeni şi expresii se definesc după cum urmează:

a) autoritate finanţatoare - autorităţi ale administraţiei publice centrale sau locale, instituţii publice care au ca obiect de activitate şi finanţarea de programe, proiecte şi acţiuni culturale,;

b) finanţare nerambursabilă - alocare de fonduri, prevăzute distinct în bugetele autorităţilor finanţatoare, pentru acoperirea parţială sau, după caz, integrală a cheltuielilor necesare producerii şi/sau exploatării de bunuri culturale;

c) bun cultural - materializarea unei acţiuni, a unui proiect sau program cultural, prin care se urmăreşte, în funcţie de adresabilitate, satisfacerea interesului cultural la nivel local, judeţean, euroregional, naţional sau de reprezentare internaţională;

d) acţiune culturală - prezentarea publică a rezultatului unei activităţi având caracter irepetabil în timp, în urma căreia rezultă un bun cultural de tip eveniment;

e) proiect cultural - suma activităţilor specifice unor anumite domenii culturale/artistice sau, după caz, ansamblul de acţiuni culturale structurate organic, realizat într-o perioadă de timp determinată, care nu excedează, de regulă, duratei unui exerciţiu financiar în urma căruia rezultă un bun cultural;

f) program cultural - ansamblul de proiecte culturale sau, după caz, ansamblul de proiecte şi acţiuni culturale, subsumat unei teme/concepţii, realizat pe durata unui exerciţiu financiar, în urma căruia rezultă unul sau mai multe bunuri culturale;

g) program cultural multianual - ansamblul de proiecte culturale sau, după caz, ansamblul de proiecte şi acţiuni culturale, subsumat unei teme/concepţii, realizat într-o perioadă de timp ce excedează duratei unui exerciţiu financiar, în urma căruia rezultă unul sau mai multe bunuri culturale;

h) program cultural prioritar - programul cultural al autorităţii finanţatoare constituit din proiecte culturale a căror realizare, însoţită de finanţarea corespunzătoare, este încredinţată unor persoane juridice de drept public sau privat care corespund criteriilor organizatorice şi valorice stabilite anual de respectiva autoritate finanţatoare care le conferă caracterul prioritar;

i) ofertă culturală - propunerea de producere sau exploatare a unui bun cultural, elaborată de solicitant sub forma unui program, proiect ori a unei acţiuni culturale;

-1-

j) solicitant - persoana fizică sau persoana juridică de drept public ori privat, română sau străină, autorizată, respectiv înfiinţată în condiţiile legii române ori străine, după caz, care depune o ofertă culturală;

k) beneficiar - solicitantul căruia i se atribuie contractul de finanţare nerambursabilă în urma aplicării procedurilor prevăzute de prezenta ordonanţă, devenind responsabil cu producerea sau exploatarea bunului cultural;

l) nevoie culturală de urgenţă - cerinţa de produse sau servicii culturale, exprimată explicit ori implicit de persoane fizice sau juridice, a cărei nesatisfacere poate prejudicia interesele imediate ale unei comunităţi.

***4.*** ***Domeniul de aplicare***

**Art. 4.** Domeniile culturale pentru care se organizează finanţări nerambursabile pentru programe, proiecte şi acţiuni culturale sunt:

1. arte vizuale: expoziţii, tabere de creaţie cu participare naţională sau internaţională
2. arte ale spectacolului: festivaluri, serbări câmpeneşti, datini şi obiceiuri, promovarea moştenirii culturale locale
3. punerea în circulaţie a unor lucrări, pe diferite suporturi care promovează patrimoniul cultural judeţean în circuitul cultural naţional şi internaţional

**5**. ***Prevederi bugetare***

**Art. 5. (1)** Solicitările de finanţare vor fi onorate în limita prevederilor bugetare anuale aprobate de Consiliul Judeţean Cluj, stabilite potrivit prevederilor legale referitoare la elaborarea, aprobarea, executarea şi raportarea bugetului local.

**(2)** Autoritatea finanţatoare are obligaţia să prevadă distinct în bugetul anual propriu fondurile publice necesare pentru acordarea de finanţări nerambursabile în condiţiile legislaţiei în vigoare.

**(3)** În cadrul bugetului prevăzut pentru cofinanţarea acţiunilor culturale, autoritatea finanţatoare va delimita cuantumul sumei necesare pentru finanţarea programului/programelor prioritar/prioritare şi va constitui un fond pentru finanţarea nerambursabilă a nevoilor culturale de urgenţă, reprezentând un procent de până la 8%, dar nu mai puţin de 2%.

**(3)** Finanţarea nerambursabilă a proiectelor culturale se aprobă de autoritatea finanţatoare pentru întreaga perioadă de desfăşurare a acestora, de regulă, în cadrul aceluiaşi an bugetar.

**(4)** Finanţarea nerambursabilă a programelor culturale se aprobă pentru întreaga perioadă de derulare a acestora şi se asigură, anual, potrivit contractului de finanţare.

**(5)** Suma disponibilă pentru finanţarea Programului Acţiuni Culturale va fi publicată în anunţul de participare la selecţia de proiecte, care va fi afişat pe site-ul Consiliului Judeţean Cluj.

**(6)** Acordarea de finanţări nerambursabile este condiţionată de existenţa altor surse de finanţare, proprii sau atrase de beneficiar, în condiţiile stabilite de autoritatea finanţatoare. Beneficiarii vor identifica posibilităţile de atragere a altor surse de finanţare, încheind contracte în condiţiile legii. Sursele de finanţare atrase de beneficiar pot proveni şi din contracte de parteneriat încheiate cu persoane juridice de drept public ori privat, cu sau fără scop lucrativ.

**6.** ***Procedura de acordare a sprijinului financiar de la bugetul judeţului Cluj***

**Art. 6.** Acordarea de finanţări nerambursabile în conformitate cu prevederile O.G. nr. 51/2008 se face pe bază de selecţie de oferte culturale. Autorităţile finanţatoare sunt obligate să organizeze anual cel puţin o sesiune de selecţie de oferte culturale.

***6.1. Principiile care stau la baza atribuirii contractelor de finanţare nerambursabilă sunt:***

**Art. 7.** Principiile care stau la baza sistemului de finanţare nerambursabilă de la bugetul de stat şi/sau de la bugetele locale a programelor, proiectelor şi acţiunilor culturale:

a) libera concurenţă - asigurarea condiţiilor pentru ca oricare solicitant să aibă dreptul de a deveni beneficiar;

b) transparenţa - punerea la dispoziţia tuturor celor interesaţi a informaţiilor referitoare la aplicarea procedurii de finanţare nerambursabilă a ofertelor culturale;

-2-

c) diversitatea culturală şi pluridisciplinaritatea - tratamentul nediscriminatoriu al solicitanţilor, reprezentanţi ai diferitelor comunităţi sau domenii culturale, precum şi promovarea diversităţii bunurilor culturale, a abordărilor multidisciplinare;

d) neretroactivitatea - excluderea posibilităţii destinării fondurilor nerambursabile unei activităţi a cărei executare a fost deja începută sau finalizată la data încheierii contractului de finanţare;

e) susţinerea debutului - încurajarea iniţiativelor persoanelor fizice sau ale persoanelor juridice de drept privat, recent autorizate, respectiv înfiinţate, pentru a desfăşura activităţi culturale.

f) eficacitatea utilizării fondurilor publice, respectiv folosirea sistemului concurenţial şi a criteriilor care să facă posibilă evaluarea propunerilor şi a specificaţiilor tehnice şi financiare pentru atribuirea contractului de finanţare nerambursabilă;

g) tratamentul egal, respectiv aplicarea în mod nediscriminatoriu a criteriilor de selecţie şi a criteriilor pentru atribuirea contractului de finanţare nerambursabilă, astfel încât orice persoană fizică sau juridică ce desfăşoară activităţi nonprofit să aibă şanse egale de a i se atribui contractul respectiv;

h) excluderea cumulului, în sensul că aceeaşi activitate urmărind realizarea unui interes general, regional sau local nu poate beneficia de atribuirea mai multor contracte de finanţare nerambursabilă de la aceeaşi autoritate finanţatoare;

i) co-finanţarea, în sensul că finanţările nerambursabile trebuie însoţite de o contribuţie de minimum 10 % din valoarea totală a finanţării;

j) anualitatea, în sensul derulării întregii proceduri de finanţare în cadrul anului calendaristic în care s-a acordat finanţarea nerambursabilă din bugetul local.

***6.2. Procedura de acordare a sprijinului financiar asociaţiilor, fundaţiilor, altor organizaţii neguvernamentale fără scop lucrativ, persoanelor juridice de drept public, precum şi persoanelor fizice fără scop patrimonial autorizate sau înfiinţate conform legii care organizează programe, proiecte şi acţiuni în domeniul cultural:***

***se desfăşoară în următoarele etape*:**

**Art. 8.** Procedura de acordare a sprijinului financiar asociaţiilor, fundaţiilor, altor organizaţii neguvernamentale fără scop lucrativ, persoanelor juridice de drept public, precum şi persoanelor fizice fără scop patrimonial autorizate sau înfiinţate conform legii care organizează programe, proiecte şi acţiuni în domeniul cultural se desfăşoară în următoarele etape:

1. publicarea anunţului de participare;
2. înregistrarea documentaţiei de solicitare a sprijinului financiar;
3. verificarea eligibilităţii, înregistrării şi a îndeplinirii criteriilor referitoare la capacitatea tehnică şi financiară a solicitantului;
4. evaluarea şi selecţia cererilor;
5. întocmirea proiectului de hotărâre privind alocarea sprijinului financiar;
6. comunicarea beneficiarilor selectaţi a sumelor alocate;
7. încheierea contractului de cofinanţare;
8. virarea sumelor alocate beneficiarilor pe baza documentelor justificative depuse.

***6.3. Reguli referitoare la prezentarea cererii de sprijin financiar***

**Art. 9. (1)** Documentaţia de solicitare a sprijinului financiar contă în:

1. formularul de solicitare a sprijinului financiar – anexa nr. 1
2. copia actului constitutiv al organizaţiei şi al statului organizaţiei, respectiv al actelor adiţionale prin care au fost modificate acestea (după caz);
3. copia hotărârii judecătoreşti de înfiinţare, definitivă şi irevocabilă, care să ateste personalitatea juridică a organizaţiei;
4. copii după hotărârile judecătoreşti rămase definitive şi irevocabile prin care s-au admis modificări ale statutului şi actului constitutiv (după caz);
5. copie după certificatul fiscal

**(2)** Documentele completate se depun la registratura Consiliului Judeţean Cluj – Calea Dorobanţilor nr. 106, Mun. Cluj-Napoca.

-3-

**(3)** Este obligatorie completarea tuturor câmpurilor din cererea de finanţare. Cererile completate parţial nu vor fi luate în considerare.

**(4)** Alocarea sumelor se realizează prin hotărâre a consiliului judeţean, pe baza cererilor primite de la asociaţii, fundaţii etc..

**(5)** Toate proiectele primite vor fi analizate. Pentru a putea participa la selecţie, solicitantul trebuie să îndeplinească următoarele condiţii:

a) este persoană fizică autorizată, respectiv persoană juridică înfiinţată în conformitate cu prevederile legale;

b) nu are datorii la bugetul de stat sau la bugetul local;

c) a respectat obligaţiile asumate prin contractele de finanţare nerambursabilă anterioare.

**(6)** Autoritatea finanţatoare are obligaţia de a verifica întrunirea de către solicitanţi a condiţiilor de participare la selecţie. Autoritatea finanţatoare poate cere solicitantului toate documentele pe care le consideră necesare pentru verificarea respectării condiţiilor prevăzute mai sus.

***6.4. Evaluarea şi selecţia cererilor de sprijin financiar***

**Art. 10. (1)** Selecţia ofertelor culturale se realizează de către o comisie constituită la nivelul autorităţii finanţatoare.

**(2)** Comisia de selecţie este alcătuită dintr-un număr impar de membri, după cum urmează:

a) reprezentanţi ai autorităţii finanţatoare;

b) specialişti cu o experienţă de minimum 3 ani de practică în domeniul pentru care se organizează sesiunea de finanţare.

**(3)** Specialiştii prevăzuţi la lit. b) nu pot face parte din categoria personalului angajat prin contract individual de muncă încheiat cu autoritatea finanţatoare, iar numărul acestora trebuie să fie mai mare decât numărul reprezentanţilor autorităţii. Membrii comisiei de selecţie sunt numiţi hotărâre a consiliului judeţean. Componenţa nominală a comisiei va fi adusă la cunoştinţă publică numai după încheierea sesiunii de selecţie.

**(4)** Selecţia constă în ierarhizarea ofertelor culturale în funcţie de valoarea, importanţa sau reprezentativitatea acţiunii/proiectului/programului pentru domeniul cultural respectiv, pe baza punctajului acordat de comisie.

**(5)** Centralizarea solicitărilor se face de către funcţionarii Biroului Agenţi Economici şi Instituţii Publice care vor transmite centralizatorul cererilor comisiei mai sus menţionate. Pe baza propunerilor venite din partea comisiei funcţionarii vor întocmi proiectul de hotărâre. După aprobarea alocării fondurilor aceştia vor comunica beneficiarilor contractul de cofinanţare, modelul de raportare şi documentele pe baza cărora se acordă sprijinul financiar aprobat precum şi cele referitoare la justificarea sumelor cheltuite.

**(6)** În situaţia în care un solicitant depune mai multe solicitări de finanţare nerambursabilă, nu va putea beneficia de finanţare mai mult de un proiect. În acest scop va indica odată cu depunerea solicitării de finanţare şi ordinea de prioritate în cazul în care numărul proiectelor depuse este mai mare. Această precizare va fi făcută printr-un document distinct depus odată cu proiectele.

***6.5. Alocarea sprijinului Financiar***

**Art. 11. (1)** Sprijinul financiar se acordă pe baza unui contract de cofinanţare încheiat între Consiliul Judeţean Cluj şi asociaţia, organizaţia, fundaţia neguvernamentală sau persoana fizică sau juridică selecţionată pe baza criteriilor prevăzute în prezentul Regulament, conform anexeiprimite împreună cu comunicarea sumelor repartizate. Pentru decontarea cheltuielilor de cofinanţare aprobate, solicitantul va comunica următoarele:

1. contractul de cofinanţare completat, semnat şi ştampilat în 2 exemplare originale la (cu nr. şi dată anterioare emiterii documentelor financiare), în termen 30 zile de la primirea comunicării privind cofinanţarea proiectului/programului depus;
2. cererea prin care solicitaţi virarea sumei aprobate (care va cuprinde numele organizaţiei, adresa, nr. de cont – cod IBAN, cod fiscal, date de contact ale persoanei care se ocupă de proiect), după semnarea contractului;
3. documentele justificative în vederea efectuării plăţii, care însoţesc cererea, respectiv

-4-

copii după facturi sau alte documente de plată acceptate care să conţină specificaţia „conform cu originalul”. Pe baza acestor documente organizaţia, asociaţia va emite o factură pentru Consiliul Judeţean pentru suma aprobată.

1. un raport de activitate după modelul anexat, după finalizarea proiectului;

**(2)** Menţionăm faptul că se vor deconta doar cheltuielile prevăzute în bugetul de venituri şi cheltuieli al proiectului care constituie anexa la cererea de finanţare depusă de către dumneavoastră.

**(3)** În caz de reziliere a contractului ca urmare a neîndeplinirii clauzelor contractuale, beneficiarul subvenţiei este obligat să returneze Consiliului Judeţean Cluj sumele primite, cu care se reîntregesc creditele bugetare ale acestuia, în vederea finanţării altor programe şi proiecte culturale.

**(4)** Pentru sumele restituite ca urmare a rezilierii contractului beneficiarii subvenţiilor datorează dobânzi şi penalităţi de întârziere, conform legislaţiei privind colectarea creanţelor bugetare, care sunt venituri ale bugetului de stat sau după caz ale bugetelor locale.

**(5)** Din finanţările nerambursabile acordate potrivit O.G. nr. 51/1998, cu modificările şi completările ulterioare se pot acoperi următoarele categorii de cheltuieli eligibile:

a) cheltuielile de realizare a acţiunii/proiectului/programului cultural, precum costuri materiale şi servicii, costuri de producţie, închirieri de spaţii şi aparatură, onorarii, prestări servicii, premii şi altele asemenea;

b) achiziţionarea de dotări necesare derulării programului sau proiectului cultural;

c) cheltuieli ocazionate de cazarea şi transportul intern şi internaţional ale participanţilor/invitaţilor;

d) alte cheltuieli specifice, precum realizarea de studii şi cercetări, consultanţă de specialitate, tipărituri, seminarii, conferinţe, ateliere de lucru, acţiuni promoţionale şi de publicitate;

**(6)** Cheltuielile prevăzute la lit. b se acoperă în limită unui procent de 20% din totalul finanţării nerambursabile acordate.

**(7)** Cheltuielile nerambursabile acordate nu pot fi folosite pentru acoperirea unor debite ale beneficiarilor sau pentru cheltuieli salariale ale persoanelor juridice de drept public beneficiare.

**(8)** Finanţările nerambursabile nu pot fi utilizate pentru activităţi generatoare de profit.

**(9)** Toate solicitările primite vor fi analizate. Dintre acestea vor fi supuse evaluării numai solicitările care întrunesc următoarele criterii de selecţie:

a) documentaţia depusă este completă

b) programele/proiectele sunt din domeniul cultural şi se încadrează în subdomeniile menţionate

c) prezentarea succintă a modului în care programul/proiectul cultural va atinge obiectivul ales

d) capacitatea organizatorică şi funcţională a asociaţiei, fundaţiei, organizaţiei neguvernamentale fără scop lucrativ sau a persoanei fizice, dovedită prin:

1. experienţa în domeniul administrării programelor sau proiectelor culturale, căile şi modalităţile de identificare a beneficiarilor
2. calitatea serviciilor culturale acordate sau a activităţilor culturale organizate
3. capacitatea resurselor umane de a asigura desfăşurarea programului/proiectului cultural la nivelul propus
4. experienţa de colaborare, parteneriat cu autorităţile publice, cu alte organizaţii guvernamentale şi neguvernamentale din ţară şi străinătate, după caz

**(10) C**ererile selecţionate în urma trierii sunt supuse evaluării pe baza următorului punctaj de evaluare

|  |  |
| --- | --- |
| Criteriu | Pondere (%) |
| Evenimente organizate în mediul rural | 15 puncte |
| Grad de cofinanţare al proiectului | 10 puncte |
| Susţinerea debutului | 20 puncte |
| Capacitate de realizare | 15 puncte |
| Participarea părţilor/partenerilor | 5 puncte |
| Gradul de oportunitate al realizării proiectului | 15 puncte |
| Gradul de impact al proiectului | 20 puncte |

-5-

**(11)** În cadrul tabelului prezentat se va verifica: calitatea programului/proiectului; cum contribuie programul la promovarea valorilor culturale locale şi regionale; formarea unor noi valori culturale; caracterul comunitar/promovarea valorilor comunităţii/dezvoltarea relaţiilor dintre diferite comunităţi; conservarea programului (program realizat în mod periodic, anual); caracterul grupului ţintă; aria de desfăşurare (local, judeţean, regional, naţional, internaţional); nivelul de diseminare; caracterul realistic (concordanţa dintre obiectivele şi rezultatele propuse); eficienţa cost-cheltuieli/temeinicia bugetului; surse proprii de finanţare; existenţa altor surse de finanţare

***7. Dispoziţii finale***

**Art. 12. (1)** Programele/proiectele culturale vor fi selecţionate pentru finanţări nerambursabile în cadrul limitei de fonduri aprobate prin bugetul Consiliului Judeţean cu această destinaţie.

**(2)** Organizatorii vor cuprinde în afişul de prezentarea al evenimentului şi sigla Consiliului Judeţean Cluj.

**(3)** La manifestările organizate vor fi invitaţi membrii Consiliului Judeţean Cluj.

**(4)** O nouă cerere de alocare a unui sprijin financiar va mai putea fi depusă numai în anul calendaristic următor.

**(5)** Modul de utilizare a sprijinului financiar alocat se supune controlului organelor cu atribuţii de control financiar prevăzute de lege.

**(6)** Orice comunicare, solicitare, informare, notificare în legătură cu procedura de selecţie se va transmite de către solicitanţi sub formă de document scris. Orice document scris trebuie înregistrat la Registratura Consiliului Judeţean Cluj - Calea Dorobanţilor nr. 106, Mun. Cluj-Napoca

**(7)** Prezentul Regulament se completează cu prevederile legale în vigoare.

**(8)** Următoarele anexe fac parte integrantă din prezentul Regulament:

1. Anexa nr. 1 – Formularul de solicitare a sprijinului financiar cu anexele aferente
2. Anexa nr. 2 - Contractul de cofinanţare
3. Anexa nr. 3 - Raportul de justificare a sumelor primite ca sprijin financiar

**p. PREŞEDINTE Contrasemnează:**

**VICEPREŞEDINTE SECRETAR AL JUDEŢULUI**

**Vákár István Valentin Simona Gaci**

-6-

**ROMÂNIA Anexa nr. 1**

**JUDEŢUL CLUJ la Regulament**

**CONSILIUL JUDEŢEAN**

**CERERE DE FINANŢARE**

###### Solicitantul

|  |  |  |  |  |  |  |  |
| --- | --- | --- | --- | --- | --- | --- | --- |
| **Numele organizaţiei:** | | | | | | | |
| Anul înfinţării: | | | | | | | |
| Adresa sediului: | | | | | | | |
| Strada: | Nr. | | Bl. | | Sc. | | Ap |
| Judeţ: | | Localitatea: | | | | Cod: | |
| Telefon: | | | | Fax: | | | |
| E-mail: | | | | Web: | | | |
| **Reprezentantul organizaţiei:** | | | | | | | |
| Numele: | | | | | | | |
| Adresa: | | | | | | | |
| Strada: | Nr. | | Bl. | | Sc. | | Ap |
| Judeţ: | | Localitatea: | | | | Cod: | |
| Telefon: | | | | Fax: | | | |
| E-mail: | | | | Web: | | | |
| **Coordonatorul proiectului:** | | | | | | | |
| Numele: | | | | | | | |
| Adresa: | | | | | | | |
| Strada: | Nr. | | Bl. | | Sc. | | Ap |
| Judeţ: | | Localitatea: | | | | Cod: | |
| Telefon: | | | | Fax: | | | |
| E-mail: | | | | Web: | | | |

-7-

###### Descrierea proiectului

|  |
| --- |
| **2.1. Coordonatele principale ale proiectului** |

|  |  |
| --- | --- |
| **Titlu:** | |
| Locul de desfăşurare: | |
| Perioada de desfăşurare a proiectului: | |
| Suma solicitată de la Consiliul Judeţean Cluj: | |
| **RON** | % din costul total al proiectului |
| Rezumat (Vă rugăm, oferiţi un rezumat de maximum zece rânduri al proiectului, incluzând informaţii despre scopul, grupul ţintă şi activităţile principale ale proiectului): | |
|  | |

|  |
| --- |
| **2.2. Prezentarea detaliată a proiectului** |

|  |
| --- |
| **2.2.1. Scopul şi obiectivele proiectului** (obiective generale şi specifice): |
|  |
| **2.2.2. Grupul ţintă direct şi indirect** (faceţi şi o estimare a numărului de beneficiari): |
|  |

|  |
| --- |
| **2.2.3. Descrierea detaliată a activităţilor** (Oferiţi o descriere a activităţilor planificate, incluzând titlul şi descrierea detaliată a fiecărei activităţi): |
|  |

-8-

|  |
| --- |
| **2.2.4. Rezultatele aşteptate ale proiectului** (prezentaţi impactul proiectului asupra grupului ţintă şi al organizaţiei Dvs. În max. 1 pagină): |
|  |

|  |
| --- |
| **2.2.5. Sustenabilitatea proiectului** (Din punct de vedere financiar şi instituţional. Max. 10 rânduri): |
|  |

###### Descrierea solicitantului

|  |
| --- |
| **Bugetul organizaţiei pe anul trecut :** |
| **Care sunt principalele activităţi ale organizaţiei dumneavoastră, în prezent?** |
|  |
| **Experienţa în derularea unor proiecte similare** (Prezentaţi pe scurt 3 proiecte derulate de organizaţia Dvs. În domeniul la care se referă proiectul): |
|  |
| **Prezentaţi resursele aflate la dispoziţia organizaţiei dumneavoastră:** |
|  |

-9-

Numele coordonatorului de proiect Preşedinte (Director) organizaţie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura\_\_\_\_\_\_\_\_\_\_\_\_\_\_\_\_\_\_ Semnătura\_\_\_\_\_\_\_\_\_\_\_\_\_\_\_\_\_\_\_

Data\_\_\_\_\_\_\_\_\_\_\_\_\_\_\_\_\_\_\_\_\_\_\_ Ştampila

Localitatea\_\_\_\_\_\_\_\_\_\_\_\_\_\_\_\_\_\_

**p. PREŞEDINTE Contrasemnează:**

**VICEPREŞEDINTE SECRETAR AL JUDEŢULUI**

**Vákár István Valentin Simona Gaci**

-10-

**Anexa nr. 1a**

**la Cererea de finanţare**

**4. Bugetul proiectului**

|  |  |  |  |  |  |
| --- | --- | --- | --- | --- | --- |
| Nr.  crt. | Denumire cheltuieli | Suma solicitată de la Consiliul Judeţean Cluj | Contribuţie proprie | Alte sponsorizări | **Suma totală** |
| 1. | Administrative (detaliaţi şi calculaţi cu preţ unitar) |  |  |  |  |
| 2. | Cheltuieli transport (nr. pers. \* preţ unitar) |  |  |  |  |
| 3. | Cazare/Masă (nr. pers. \* preţ unitar) |  |  |  |  |
| 4. | Închirieri (detaliaţi) |  |  |  |  |
| 5. | Onorarii/Consultanţă |  |  |  |  |
| 6. | Tipărituri/Publicaţii (detaliaţi) |  |  |  |  |
| 7. | Alte costuri (detaliaţi) |  |  |  |  |
| 9. | **Total** |  |  |  |  |

**p. PREŞEDINTE Contrasemnează:**

**VICEPREŞEDINTE SECRETAR AL JUDEŢULUI**

**Vákár István Valentin Simona Gaci**

-11-

**Anexa nr. 1b**

**la Cererea de finanţare**

**DATE BANCARE**

**Denumire organizaţie:**

**Adresă organizaţie:**

**Codul de înregistrare fiscală:**

**Cod IBAN:**

**Denumirea băncii, localitatea:**

Semnătură reprezentant legal

Ştampilă

**p. PREŞEDINTE Contrasemnează:**

**VICEPREŞEDINTE SECRETAR AL JUDEŢULUI**

**Vákár István Valentin Simona Gaci**

-12-

**Anexa nr. 1c**

**la Cererea de finanţare**

**PARTENERI AI SOLICITANTULUI CARE PARTICIPĂ ÎN PROIECT**

|  |  |
| --- | --- |
| **Denumirea legală completă :** |  |
| **Acronim :** |  |
| **Statut legal:** |  |
| **Adresă oficială:** |  |
| **Număr de telefon:** prefixul oraşului + număr |  |
| **Număr de fax:** prefixul oraşului + număr |  |
| **Adresa de e-mail:** |  |
| **Website:** |  |
| **Persoana de contact în cadrul proiectului:** |  |
| **Adresa de e-mail a persoanei de contact:** |  |

Semnătura reprezentantului legal al organizaţiei

Ştampila

**p. PREŞEDINTE Contrasemnează:**

**VICEPREŞEDINTE SECRETAR AL JUDEŢULUI**

**Vákár István Valentin Simona Gaci**

-13-

**Anexa nr. 1d**

**la Cererea de finanţare**

**DECLARAŢIE DE IMPARŢIALITATE**

Reprezintă conflict de interese orice situaţie care îl împiedică pe beneficiar în orice moment să acţioneze în conformitate cu obiectivele autorităţii finanţatoare, precum şi situaţia în care executarea obiectivă şi imparţială a funcţiilor oricărei persoane implicate în implementarea proiectului poate fi compromisă din motive familiale, politice, economice sau orice alte interese comune cu o altă persoană.

Subsemnatul, ................................................. ca persoană cu drept de reprezentare a organizaţiei solicitante în ceea ce priveşte implementarea proiectului, mă oblig să iau toate măsurile preventive necesare pentru a evita orice conflict de interese, aşa cum este acesta definit mai sus, şi, de asemenea, mă oblig să informez autoritatea finanţatoare despre orice situaţie ce generează sau ar putea genera un asemenea conflict.

NUMELE ŞI PRENUMELE reprezentantului legal al entităţii finanţate :

FUNCŢIA:

SEMNĂTURA ŞI ŞTAMPILA:

DATA:

**p. PREŞEDINTE Contrasemnează:**

**VICEPREŞEDINTE SECRETAR AL JUDEŢULUI**

**Vákár István Valentin Simona Gaci**

-14-

**Anexa nr. 1e**

**la Cererea de finanţare**

#### LISTA DE PARTICIPANŢI

Proiectul …………………….………………………………..

Localitatea ………………………………………..

Perioada…………………..…

|  |  |  |
| --- | --- | --- |
| Nr.  crt. | Nume şi prenume | Instituţia/  organizaţia |
|  |  |  |
|  |  |  |
|  |  |  |
|  |  |  |

Semnătura reprezentantului legal al organizaţiei

Ştampila

**p. PREŞEDINTE Contrasemnează:**

**VICEPREŞEDINTE SECRETAR AL JUDEŢULUI**

**Vákár István Valentin Simona Gaci**

-15-

**ROMÂNIA Anexa nr. 2**

**JUDEŢUL CLUJ la Regulament**

**CONSILIUL JUDEŢEAN**

# 

JUDEŢUL CLUJ

CONSILIUL JUDEŢEAN

Nr. \_\_\_\_\_\_\_\_\_/\_\_\_\_\_\_\_\_\_\_2014

# CONTRACT DE COFINANŢARE

În temeiul art. 6 alin.1 din Ordonanţa Guvernului nr. 51/1998 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare, ale Legii nr. 350/2005 privind regimul finanţărilor nerambursabile din fondurile publice alocate pentru activităţi nonprofit de interes general, cu modificările şi completările ulterioare şi în baza Hotărârii Consiliului Judeţean Cluj nr. 3/2014, s-a încheiat prezentul contract între:

**Art. 1. Părţile contractului:**

1. **Consiliul Judeţean Cluj**, cu sediul în localitatea Cluj-Napoca, Calea Dorobanţilor nr. 106, judeţul Cluj, cod fiscal 4288110 cont virament RO 09 TREZ 21624670259XXXXX deschis la Trezoreria Cluj-Napoca, reprezentat de Preşedinte, denumit în continuare **cofinanţator,**

**Şi**

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, coordonator de program/proiect **\_\_\_\_\_\_\_\_\_\_\_\_\_\_\_\_\_** şi **\_\_\_\_\_\_\_\_\_\_\_\_\_\_\_\_\_\_\_** contabil/responsabil financiar, denumită în continuare **beneficiar.**

**Art. 2. Obiectul contractului:**

Obiectul prezentului contract îl constituie cofinanţarea proiectului **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**cu suma de ***\_\_\_\_\_\_\_ mii lei*** de către Consiliul Judeţean, aprobată prin Hotărârea Consiliului Judeţean nr. \_\_\_\_\_\_ din \_\_\_\_\_\_\_\_\_\_.

**Art. 3. Durata contractului:**

Prezentul contract se încheie pentru perioada cuprinsă între data semnării acestuia de către ambele părţi şi sfârşitul anului în care s-a acordat nefinanţarea.

**Art. 4. Drepturile şi obligaţiile părţilor:**

**I. Cofinanţatorul:**

a) se obligă să pună la dispoziţia beneficiarului sumele reprezentând sprijinul financiar;

b) are dreptul să solicite rapoarte privind derularea proiectului;

c) are dreptul să modifice cuantumul sprijinului financiar alocat sau să rezilieze prezentul contract dacă beneficiarul comunică date, informaţii sau înscrisuri false ori eronate, precum şi în cazul neîndeplinirii sau îndeplinirii necorespunzătoare a obligaţiilor contractuale asumate de către beneficiar.

d) să efectueze controale şi să verifice modul de utilizare a fondurilor ce constituie sprijinul financiar acordat.

-16-

**II. Beneficiarul:**

1. are dreptul să primească sumele reprezentând sprijinul financiar, în condiţiile prevăzute în contract;
2. se obligă să utilizeze subvenţia numai în scopul realizării proiectului prevăzut la art. 2 alin. (1);
3. se obligă să reflecte corect şi la zi, în evidenţele sale contabile, toate operaţiunile economico-financiare ale proiectului şi să le prezinte finanţatorului ori de câte ori îi sunt solicitate, pe durata derulării contractului;
4. se obligă să solicite în scris printr-o notă de fundamentare alimentarea contului cu suma alocată;
5. se obligă să specifice, pe durata proiectului, pe afişe, cataloage, alte materiale publicitare, faptul că acestea au fost realizate prin sprijin financiar de la bugetul Consiliului Judeţean Cluj;
6. să participe cu o contribuţie proprie la nivelul sumei alocate prin acest contract;
7. să restituie, în termen de 10 zile de la depunerea raportului final a sumelor primite cu titlu de finanţare nerambursabilă, necheltuite;
8. să întocmească şi să transmită decontul de cheltuieli, respectiv documentaţia privind angajarea, lichidarea, ordonanţarea şi plata cheltuielilor conform Ordinului 1792/2002 al Ministerului Finanţelor Publice, devizul lucrării, copii de pe documentele de adjudecare, contracte, facturi, ordine de plată, note de recepţie, bonuri de consum, procesele verbale de recepţie pentru lucrări şi servicii;
9. se obligă să accepte controlul şi verificările organului de control al finanţatorului în legătură cu modul de utilizare a fondurilor ce constituie sprijinul financiar primit.

**Art. 5. Modificarea contractului:**

**(1)** Beneficiarul are obligaţia de a informa de îndată cofinanţatorul-cel mai târziu în termen de 48 de ore de la producere-cu privire la orice eveniment sau împrejurare de natură a cauza o modificarea a proiectului cultural.

**(2)** Prezentul contract poate fi modificatprin act adiţional numai în urma intervenirii unui caz de forţă majoră.

**Art. 6. Încetarea contractului:**

1. prin acordul de voinţă al părţilor;
2. prin reziliere, la solicitarea motivată a uneia dintre părţi;
3. la data expirării duratei pentru care a fost încheiat, în cazul în care contractul nu a fost reziliat;
4. de drept:

- în termen de 10 zile calendaristice de la data primirii notificării prin care părţii în culpă i s-a adus la cunoştinţă că nu şi-a îndeplinit obligaţiile contractuale;

e) dacă forţa majoră acţionează sau se estimează că va acţiona o perioadă mai mare de 3 luni.

**Art. 7. Forţa majoră:**

1. Este exonerată de răspundere pentru neexecutarea sau executarea necorespunzătoare a obligaţiilor ce-i revin partea care a fost împiedicată de intervenţia unui caz de forţă majoră;
2. Este forţă majoră evenimentul absolut imprevizibil, imposibil de împiedicat şi independent de voinţa părţilor, care le opreşte să-şi execute obligaţiile ce le revin potrivit prezentului contract;
3. Intervenţia forţei majore trebuie comunicată de partea care o invocă în termen de două zile calendaristice de la data apariţia acesteia.

**Art. 8. Clauze speciale:**

**(1)** Utilizarea sprijinului financiar în alte scopuri decât cele prevăzute în prezentul contract este interzisă şi atrage încetarea acestuia fără intervenţia instanţei judecătoreşti.

-17-

**(2)** În ceea ce priveşte restituirea sumelor primite, beneficiarul datorează dobânzi şi penalităţi de întârziere, conform legislaţiei privind colectarea creanţelor bugetare, care se fac venit la bugetul judeţului Cluj.

**Art. 9. Soluţionarea litigiilor:**

* 1. Eventualele litigii dintre părţi urmează a fi soluţionate pe cale amiabilă.
  2. În cazul nerezolvării pe cale amiabilă, litigiile urmează a fi soluţionate de instanţele judecătoreşti competente, potrivit legii.

**Art. 10.** **Dispoziţii finale:**

**(1)** Comunicările între părţi în legătură cu executarea prezentului contract vor fi făcute numai în scris.

**(2)** Prezentul contract constituie titlu executoriu pentru satisfacerea creanţelor rezultate în urma rezilierii.

**(3)** Clauzele prezentului contract se interpretează potrivit prevederilor codului civil.

Prezentul contract a fost încheiat astăzi,………………. în 2 exemplare având aceeaşi forţă juridică, un exemplar pentru cofinanţator şi unul pentru beneficiar.

COFINANŢATOR BENEFICIAR

Consiliul Judeţean Cluj

PREŞEDINTE Coordonatorul programului/proiectului

Direcţia Generală Buget, Finanţe, Resurse Umane Contabil-şef/responsabil financiar

Director general

Serviciul juridic, contencios administrativ

**p. PREŞEDINTE Contrasemnează:**

**VICEPREŞEDINTE SECRETAR AL JUDEŢULUI**

**Vákár István Valentin Simona Gaci**

-18-

**ROMÂNIA Anexa nr. 3**

**JUDEŢUL CLUJ la Regulament**

**CONSILIUL JUDEŢEAN**

# MODEL DE RAPORTARE

Asociaţia/Fundaţia/Organizaţia/PF autorizată \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tel./fax \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ e-mail\_\_\_\_\_\_\_\_\_\_\_\_\_\_\_\_\_\_\_

Denumirea programului cultural: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data înaintării raportului: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Raport de activitate
   1. Descrierea pe scurt a activităţilor desfăşurate până la data întocmirii raportului
   2. Realizarea activităţilor propuse
   3. Rezultatele obţinute şi rezultate aşteptate
   4. Propuneri pentru continuarea sau dezvoltarea proiectului
   5. Alte comentarii
2. Raport financiar
   1. Date despre asociaţia/fundaţia/organizaţia/PF subvenţionată: cont bancar nr ……….............................................., deschis la banca .................................................... persoana cu drept de semnătură
   2. Date despre finanţarea nerambursabilă

- valoarea finanţării nerambursabile de la bugetul CJC\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. se anexează în copie actele justificative pentru cheltuielile efectuate: facturi, chitanţe fiscale, bonuri, extrase de cont, ordine şi dispoziţii de plată care trebuie să conţină specificaţie „conform cu originalul”, semnătură şi ştampilă
  2. se anexează în copie balanţă şi bilanţul contabil

Conducătorul asociaţiei/fundaţiei/organizaţiei/PF autorizată\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Coordonatorul proiectului/programului\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Responsabil financiar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nr.\_\_\_\_\_\_ şi Data\_\_\_\_\_\_\_\_\_\_\_\_\_ Nr. \_\_\_\_\_\_\_şi Data\_\_\_\_\_\_\_\_\_\_\_\_\_

Ştampila Ştampila

**p. PREŞEDINTE Contrasemnează:**

**VICEPREŞEDINTE SECRETAR AL JUDEŢULUI**

**Vákár István Valentin Simona Gaci**

-19-